Wifi er vigtigere end minibar

Måske er afterskiing i virkeligheden stærkt overvurderet. Danskerne prioriterer i hvert fald adgang til trådløst internet markant højere end både roomservice, restaurant og minibar, når de bor på hotel i udlandet. Det viser en ny undersøgelse som Wilke har lavet for teleselskabet 3. Ja, faktisk siger hver tiende, at adgangen til trådløst internet har direkte indflydelse på valg af destination.

Undersøgelsen er bestilt af 3 for at sætte fokus på selskabets 3LikeHome-koncept, der betyder, at man slipper for roamingafgifter i 28 lande.

3 har spurgt 4.400 kunder, hvorvidt selskabets 3LikeHome-koncept vil have betydning for næste valg af rejsedestination. Her svarer 10 procent af kunderne “Ja” og 19 procent af kunderne “Måske”. I 2014 var det kun fem procent, der svarede ja til samme spørgsmål.

Udvalgte resultater fra undersøgelsen:
Hvad vil du nødigt undvære på et hotel i udlandet?
• Adgang til WiFi: 40 %
• Restaurant: 15 %
• Andet: 13 %
• Balkon: 11 %
• Pool: 10 %
• Havudsigt: 4 %
• Roomservice: 3 %
• Adgang til fitness, motionsrum eller spa: 2 %
• Minibar på værelset: 2 %

Wifi er vigtigere end minibar